	Школа
	Медицинска школа Бања Лука

	Наставни предмет
	Српски језик и књижевност

	Разред
	Други

	Датум реализације
	новембар 2026. године

	Наставник
	Сања Ђурић, проф.


ПОДАЦИ О ЧАСУ БР. 35
	Наставна тема
	Морфологија 

	Наставна јединица
	Замјенице. Именичке замјенице. Придјевске заменице. Основно о промјени замјеница. 

	Тип часа
	Обрада 

	Циљ часа
	Упознавање ученика са замјеницама као врстом ријечи, граматичким категоријама замјеница, подјелом замјеница према служби у реченици и према значењу, и са основним карактеристикама промјене замјеница.

	Образовни задаци
	· Упознавање ученика са заменицама као врстом ријечи, граматичким категоријама замјеница, подјелом замјеница према служби у реченици и према значењу, и са основним карактеристикама промјене замјеница.

	Функционални задаци
	· Повезивање наученог са новостеченим градивом.
· Развијање способност уочавања односа, законитости, узрока појединих промјена у ријечима. 
· Примјењивање теоријског знања у пракси ‒ израда задатака.
· Мотивисање ученика да на примјерима доказују своја запажања.

	Васпитни задаци
	· Истицање значаја познавања језика којим се служимо не само на часовима, већ и у условима свакодневне комуникације.
· Његовање љубави према матерњем језику. 
· Буђење радозналости и осећаја стрпљења и толеранције при заједничкој изради задатака.

	Кључни појмови
	Замјенице, именичке замјенице, личне замјенице, неличне именичке замјенице, придјевске замјенице, граматичке категорије замјеница

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Мјесто извођења наставе
	Учионица

	Корелација
	/ I МЕЂУПРЕДМЕТНЕ КОРЕЛАЦИЈЕ

Предмет
Област / Тражена веза са замјеницама
Начин реализације и примјери
Страни језици (Енглески / Њемачки / Руски језик)
Компаративна граматика (анафоричка и катафоричка функција замјеница)
* Уочавање разлика и сличности у систему замјеница (личне, присвојне, показне, односне).

* Упоређивање употребе личних замјеница као субјеката (у српском се често изостављају због глаголског облика, док су у енглеском или њемачком обавезне: I read / Ich lese vs Читам).

* Употреба повратне замјенице (себе/се) и присвојно-повратне (свој).

Књижевност / Страни и матерњи језик
Стилистика и контекст (елипса, кохезија текста)

* Препознавање замјеница као кључних кохезионалних средстава у тексту (повезивање реченица и пасуса).

* Анализа стилске улоге показних и неодређених замјеница у књижевним текстовима (овај, онај, неко, нешто).

Историја / Географија
Анафора у историјским и географским текстовима

* Анализа историјских и географских извора и текстова гдје се замјенице користе за упућивање на раније поменуте личности, догађаје или географске појмове (нпр. „Цар Душан... Његово царство...”).

Информатика
Претраживање садржаја, логички оператори и упућивање у коду

* Уочавање аналогије између показатељних и односних замјеница и варијабли/показивача (pointers) у програмирању.

* Развијање прецизности у исказивању упитних и односних односа при формулисању упита у претраживачима.

Философија 
Лични и међуљудски односи (идентитет и сувише/неодређеност)



	Литература и додатни материјал за наставнике
	  Станојчић, Ж., Поповић, Љ., Граматика српскога језика за гимназије и средње школе – Завод за уџбенике и наставна средства а. д. Источно Ново Сарајево.

  Читанка и радно-информативни материјали из српског језика за одговарајући разред средње школе.

	Литература и додатни материјал за ученике
	Стручна, морфолошка и нормативна литература:

· Пешикан, М., Јерковић, Ј., Пижурица, М. (2010). Правопис српскога језика. Нови Сад: Матица српска (Издање прилагођено употреби у српском језичком простору, укључујући Републику Српску).

· Стевановић, М. (1991). Савремени српскохрватски језик II (Морфологија). Београд: Научна књига.

· Клајн, И. (2004). Граматика српског језика. Београд: Завод за уџбенике и наставна средства.

· Антонић, И. и сарадници (2007). Синтакса савременога српског језика: Проста реченица. Београд: Институт за српски језик САНУ / Београдска књига.

4. Методичка литература за наставнике:

· Николић, М. (2010). Методика наставе српског језика и књижевности. Београд: Завод за уџбенике.

· Илић, П. (2003). Српски језик и књижевност у наставној пракси. Нови Сад: Дневник.

· Пузовић, В. и сарадници. Методички приручник за наставнике српског језика. Источно Ново Сарајево: Завод за уџбенике и наставна средства.



	Напомене

	Сајт за српски језик www.srpskijez.net


ТОК ЧАСА 
	Уводни дио часа
(5 минута)
	У уводном дијелу часа са ученицима се обнавља знање о замјеницама.
Шта су замјенице? Које граматичке категорије замјеница постоје? Како се замјенице дијеле према служби у реченици? Како се дијеле именичке и придјевске замјенице према значењу?
· Замјенице су ријечи које замјењују именице и придјеве  или упућују на нешто њима означено. Могу се мењати по роду, броју, падежу, а неке имају и обиљежје лица. 
· На основу тога коју службу имају у реченици и шта означавају, замјенице се дијеле у неколико врста. Неке заменице имају у реченици исту службу као именице, а неке као придеви и на основу тога се деле у две велике групе: именичке и придевске. И именичке и придевске заменице подељене су према значењу у више подврста. 

	Главни део часа
(35 минута)


	Утврђивање и проширивање знања о подјели замјеница према служби у реченици и према значењу.  
Како се дијеле именичке замјенице? На шта упућују личне замјенице? Како се дијеле неличне замјенице и на шта оне упућују? Како се граде неодређене, опште и одричне замјенице?
· Именичке замјенице дијеле се на личне и  неличне. 

Личне  замјенице упућују на говорника, саговорника, лица која не учествују у говорној ситуацији или предмете о којима говоримо (ја, ти, он, она, оно). Такође, оне упућују и на множину која укључује и говорника, саговорника или лица која је учествују у говорној ситуацији (ми, ви, они). Лична замјеница за свако лице (себе, се) употребљава се само за упућивање на бића. 

Промјена личних замјеница. Личне замјенице мијењају се по падежима и у једнини и у множини. Лична замјеница себе, се нема облике за род и има само облике једнине којима упућује и на једно и на више лица (Користити табелу промјена из Граматике )
Неличне замјенице  се по значењу дијеле на упитно-односне, одричне, опште и неодређене. 

Упитно-односне именичке замјенице су ко ‒ за лица, шта ‒ за ствари (што ‒ старији облик). Ове замјенице имају упитно значење када су у упитним реченицама, а односно значење када су у зависним односним реченицама (Ко је дошао? / Ко пева, зло не мисли.) Уобичајена питања за падеже заправо су падежни облици ових замјеница:

ко          шта

кога       чега

коме      чему

кога       шта/што

/             /

ким(е)  чим(е)

коме     чему

Упитно‒односним замјеницама за лица и ствари (ко, шта, што) граде се неодређене, опште и одричне неличне замјенице.

Неодређеним замјеницама означава се да су радњом обухваћене непознате особе, предмети и појаве. Граде се додавањем наставка не- испред употно-односних именичких замјеница (неко, нешто).

Општим  замјеницама означава се да је неком радњом обухваћена свака особа, предмет, појава. Граде се додавањем наставка сва- испред упитно-односних именичких замјеница (свако, свашта). 

Одричним замјеницама означава се да неком радњом није обухваћена ниједна особа, предмет, појава. Граде се додавањем наставка ни- испред упитно-односних именичких замјеница.

Према истраживањима професорке В. Ломпар постоје и неличне именичке замјенице које се не могу сврстати ни у једну од ових група, а грађене су такође од упитно-односних именичких замјеница (ико, ишта, било ко, ма ко, ма шта, шта год...).

Промена неличних замјеница. Све неличне именичке замјенице мијењају се по падежима, а промјена је иста као код  ко и шта.

· Како се дијеле придјевске замјенице? На шта оне упућују? Коју службу у реченици имају придјевске замјенице?
· Придјевске замјенице. У њих спадају присвојне, показне, упитно-односне, неодређене и опште замјенице. 

Присвојне замјенице казују коме лицу нешто припада (првом ‒ мој/наш, другом ‒ твој/ваш...). Добијају се као одговор на питање ЧИЈИ? 

Присвојна замјеница за свако лице (свој) упућује на припадност субјекту и тада замјењује све остале присвојне замјенице, без обзира на лице (Да ли си спаковала своје ствари? Ми смо своје спаковали.)

*Подела присвојних замјеница представљена је у табели у Граматици.
Показне замјенице упућују на лице, предмет или неки други појам у близини говорника, саговорника или неког трећег лица (овај, ови, тај, ти, онај, они, овакав, онакав, оволики...). Добијају се одговором на питање КОЈИ? (упућивање на појам), КАКАВ? (упућивање на особину појма) и КОЛИКИ? (упућивање на величину појма).

* Подјела показних замјеница приказана је у табели у Граматици .
Упитно-односне придјевске замјенице (који, чији, какав и колики) имају упитно значење у упитним реченицама, а односно у односним реченицама (Који човјек је добио награду? / То је онај човјек који је добио награду.)

*Упитно-односне придјевске замјенице у једнини и множини мушког, женског и средњег рода представљене су у табели у Граматици.

Неодређене придјевске замјенице (неки, нечији, некакав, неколики) упућују на неку неодређеност (појма, његових особина или припадности појму). Граде се додавањем не- испред упитно-односних придјевских замјеница.  

*Неодређене придјевске замјенице у једнини и множини мушког, женског и средњег рода представљене су у табели у Граматици 
Одричним придјевским замјеницама (никоји, ниједан, ничији, никакав, николики) нешто се одриче. Граде се додавањем наставка ни- испред упитно-односних придјевских замјеница.  
*Одричне придјевске замјенице у једнини и множини мушког, женског и средњег рода представљене су у табели у Граматици 
Општим придјевским замјеницама (сваки, свачији, свакакав, сваколики) означава се нака свеобухватност појма, његових особина или припадности појму. Граде се додавањем сва- испред упитно-односних придјевских замјеница. 
*Опште придјевске замјенице у једнини и множини мушког, женског и средњег рода представљене су у табели у Граматици .

Постоје и придјевске замјенице које се не могу сврстати ни у једну од ових група, а грађене су такође од упитно-односних именичких замјеница (икоји, ичији, икакав, било који...).

Придјевске замјенице, као и придјеви, најчешће имају службу атрибута или именског дијела предиката (Наша кућа је најљепша. / Кућа је наша.)

Промена придевских заменица. Падежни наставци придјевских замјеница углавном су исти као код придјева. 

	Завршни дио часа
(10 минута)
	У завршном дијелу часа  приступити изради задатака из Граматике, а остатак урадити за домаћи.


ИЗГЛЕД ТАБЛЕ
	Замјенице
Именичке: личне и  неличне

Личне  замјенице (ја, ти, он, она, оно / ми, ви они //себе, се) 
Неличне замјенице  - упитно-односне (ко, шта, што) ‒ не+упитно односна замјеница

                                     - одричне (нико, ништа) ‒ ни+ упитно односна заменица

                                     - опште (свако, свашта) ‒ сва+ упитно односна замјеница

                                     - неодређене (неко, нешто) ‒ не+ упитно односна замјеница

                         - ико, ишта, било ко, ма ко, ма шта, шта год

                                     Промјена: иста као промјена замјеница КО и ШТА

Придјевске замјенице - присвојне (мој, твој, његов / наш, ваш, њихов // себе, се) ‒ ЧИЈИ?

                                       - показне (овај, овакав, оволики, такав... ) ‒ КОЈИ?, КАКАВ?, КОЛИКИ?

                                       - упитно-односне (који, чији, какав, колики) 

                                       - одричне (никоји, ниједан, ничији, никакав, николики) 

                                                        ‒ ни + упитно-односна замјеница                                       

                                       - опште (сваки, свачији, свакакав, сваколики) 

                                                        ‒ сва + упитно-односна замјеница 
                                       - неодређене (неки, нечији, некакав, неколики) 

                                                       ‒ не + упитно-односна замјеница
                                      - икоји, ичији, икакав, било који
                                      Промјена: иста као промјена придјева

